smcproject/ml-wiki-sentences huggingface dataset:
The Kannada -speaking districts of Bombay , Hyderabad and Madras states, as well as the entirety of Coorg , were added to it.
↑ President's rule may be imposed when the "government in a state is not able to function as per the Constitution", which often happens because no party or coalition has a majority in the assembly.
When President's_rule#Karnataka ↑ On 1 November 1973, via the Mysore State (Alteration of Name) Act, Mysore State was renamed as Karnataka .
Thus, Devaraj Urs was Chief Minister of Mysore between 20 March 1972 and 31 October 1973, and Chief Minister of Karnataka after that.
↑ ↑ According to Frontline magazine, "Following the poor performance of the Janata Party in the 1984 [general] elections (it won only four out of the 28 seats), Hegde resigned on the grounds that his party had lost its popular mandate. Prime Minister Rajiv Gandhi allowed him to head a caretaker government. In the 1985 [assembly] elections the Janata Party came to power with a comfortable majority."
↑ According to Frontline , Hegde resigned "in February 1986 when the Karnataka High Court censured his government for the way it handled arrack bottling contracts".
He withdrew his resignation after a couple of days, "following pressure from his party legislators".
കർണാടക ശുദ്ധസാവേരി ഇംഗ്ലീഷ് വിലാസം https://ml.wikipedia.org/wiki/Karnataka_Shuddha_Saveri
കർണാടകസംഗീതത്തിലെ ഒരു രാഗമാണ് കർണാടക ശുദ്ധസാവേരി .
പൊതുവിൽ 1-ാം മേളകർത്താരാഗമായ കനകാംഗിയുടെ ജന്യരാഗമായി കണക്കാക്കുന്നു.
ഘടന, ലക്ഷണം Karnataka Shuddha Saveri scale with shadjam at C
ആരോഹണത്തിലും അവരോഹണത്തിലും ഗാന്ധാരം, നിഷാദം എന്നീ സ്വരങ്ങൾ ഉപയോഗിച്ചിട്ടില്ലാത്ത ഒരു രാഗമാണ് കർണാടക ശുദ്ധസാവേരി.
ഇതൊരു ഔഡവ - ഔഡവ രാഗമാണ്.
ആരോഹണം : സ, രി1, മ1, പ, ധ1, സ അവരോഹണം : സ, ധ1, പ, മ1, രി1, സ അവലംബം ↑ Ragas in Carnatic music by Dr. S. Bhagyalekshmy, Pub.
കെ. ദാസൻ ഇംഗ്ലീഷ് വിലാസം https://ml.wikipedia.org/wiki/K.
_Dasan
കോഴിക്കോട് ജില്ലയിൽ നിന്നുള്ള സി.പി.ഐ (എം) നേതാക്കളിലൊരാളും പതിമൂന്നാമത്തേതിലും പതിനാലാമത്തേതും കേരള നിയമസഭയിൽ കൊയിലാണ്ടി മണ്ഡലത്തെ പ്രതിനിധീകരിക്കുന്ന അംഗവുമാണ് കെ. ദാസൻ .
സി.ഐ.ടി.യു. അഖിലേന്ത്യാ ജനറൽ കൗൺസിൽ അംഗം, സംസ്ഥാനകമ്മറ്റി അംഗം എന്നീ നിലകളിലും പ്രവർത്തിക്കുന്നു.
കൊയിലാണ്ടി താലൂക്കിലെ കൊടക്കാട്ടുംമുറി കുഞ്ഞിരാമന്റെയും കല്യാണിയുടെയും മകനായി 1952 ഡിസംബർ 1-ന് ജനനം.
കൊയിലാണ്ടി നിയമസഭാ കമ്മറ്റി അംഗമായി രാഷ്ട്രീയ ജീവിതം ആരംഭിച്ചു.
സി.ഐ.ടി.യു-നു കീഴിലുള്ള ചെത്ത് തൊഴിലാളി യൂണിയൻ, ഹാൻഡ്‌ലൂം യൂണിയൻ എന്നിവയുടെ താലൂക്ക് സെക്രട്ടറിയായി പ്രവർത്തിച്ചിരുന്നു.
ഏറെകാലം കൊയിലാണ്ടി നഗരസഭാ ചെയർമാനായിരുന്നു.
2011-ൽ കൊയിലാണ്ടി മണ്ഡലത്തിൽ നിന്നും ആദ്യമായി നിയമസഭയിലേക്ക് തെരഞ്ഞെടുക്കപ്പെട്ടു.
ഈ തെരഞ്ഞെടുപ്പിൽ തൊട്ടടുത്ത സ്ഥാനാർത്ഥി കെ.പി. അനിൽകുമാറിനേക്കാൾ 4139 വോട്ടുകൾ അധികം നേടിയിരുന്നു.
2016 കൊയിലാണ്ടി മണ്ഡലത്തിൽ നിന്നും  രണ്ടാമതായി ആദ്യത്തേതിനേക്കാൾ ഭൂരിപക്ഷത്തോടെ വിജയിച്ചു Archived 2019-09-06 at the Wayback Machine .
യു.ഡി.എഫ്. ലെ എൻ. സുബ്രഹ്മണ്യനെ 13369 വോട്ടുകൾക്കാണു് പരാജയപ്പെടുത്തിയത്.46.33 % വോട്ടുകളാണു്കരസ്ഥമാക്കിയത് അവലംബം
കെ. നാരായണസ്വാമി ബാലാജി
ഒരു ഇന്ത്യൻ മെഡിക്കൽ ശാസ്ത്രജ്ഞനാണ് കെ. നാരായണസ്വാമി ബാലാജി .
ബാംഗ്ലൂരിലാണ് അദ്ദേഹം ജനിച്ചത്.
ബാംഗ്ലൂരിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ അദ്ദേഹം ഒരു സ്ഥാനം വഹിക്കുന്നു.
2011 ൽ മെഡിക്കൽ സയൻസസ് വിഭാഗത്തിൽ ഇന്ത്യയിലെ പരമോന്നത ശാസ്ത്ര അവാർഡായ ശാന്തി സ്വരൂപ് ഭട്നഗർ സയൻസ് ആൻഡ് ടെക്നോളജി പുരസ്കാരം ലഭിച്ചു.
മൈകോബാക്ടീരിയയെ ഒരു മാതൃകയായി ഉപയോഗിച്ചുകൊണ്ട് രോഗപ്രതിരോധ കോശങ്ങളിലെ സിഗ്നലിംഗ് ട്രാൻസ്‌ഡക്ഷൻ മെക്കാനിസവുമായി ബന്ധപ്പെട്ട പ്ലാസ്റ്റിറ്റിയുടെ അടിസ്ഥാന തത്വങ്ങളുടെ സ്വഭാവത്തിന് ഡോ. കെ. നാരായണസ്വാമി ബാലാജി സംഭാവന നൽകി .
എന്നാണ് ശാന്തി സ്വരൂപ് ഭട്നാഗർ പുരസ്കാരം നൽകുന്നതിനായുള്ള ലേഖനത്തിൽ പറയുന്നത്.
ബാംഗളൂരുവിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ മൈക്രോബയോളജി ആന്റ് സെല്ല് ബയോളജിയിൽ പ്രൊഫസറാണ് ബാലാജി.
2009 ൽ ലഭിച്ച കരിയർ ഡവലപ്മെന്റിനായുള്ള ദേശീയ ബയോസയൻസ് അവാർഡും അദ്ദേഹം നേടിയിട്ടുണ്ട്.
അവലംബം പുറത്തേക്കുള്ള കണ്ണികൾ പ്രൊഫൈൽ Archived 2021-06-02 at the Wayback Machine .
കെ. ദേവയാനി ഇംഗ്ലീഷ് വിലാസം https://ml.wikipedia.org/wiki/K.
_Devayani
കേരളത്തിലെ ആദ്യകാല കമ്യൂണിസ്റ്റ് നേതാവും സ്വാതന്ത്ര്യ  സമര സേനാനിയുമാണ്, കെ. ദേവയാനി .
കരിവെള്ളൂർ സമരനായകനായ എ വി കുഞ്ഞമ്പുവിന്റെ ജീവിതപങ്കാളികൂടിയായിരുന്നു ഇവർ.
ചോരയും കണ്ണീരും നനഞ്ഞ വഴികൾ എന്ന ആത്മകഥ രചിച്ചിട്ടുണ്ടു് .
ആലപ്പുഴ ജില്ലയിലെ, പുന്നപ്രയിൽ പറവൂർ കന്നിട്ടയിൽ വീട്ടിൽ പാപ്പിയമ്മയുടേയും കെ.എസ്. ശങ്കരന്റേയും ഇളയമകളായാണ് ദേവയാനി ജനിച്ചത്.
പരുത്തിക്കാട്ട് കുടിപ്പള്ളിക്കൂടത്തിലായിരുന്നു പ്രാഥമിക വിദ്യാഭ്യാസം.
നാലു മുതൽ ഏഴു വരെ പുന്നപ്ര കരിഞ്ചീരയിൽ സ്കൂളിൽ വിദ്യാഭ്യാസം തുടർന്നു.
എട്ടാം ക്ലാസ്സു മുതൽ പുന്നപ്ര ബി.ഇ.
എം ഹൈസ്കൂളിലേക്കു മാറി.
പുന്നപ്ര ഹൈസ്കൂളിലെ പഠനകാലത്തു് വി.എസ്.അച്യുതാനന്ദനും എം.കെ.സുകുമാരനും ദേവയാനിയുടെ സഹപാഠികളായിരുന്നു .
പഠനത്തേക്കാളധികം പൊതുപ്രവർത്തനങ്ങളോട് താൽപ്പര്യമുണ്ടായിരുന്ന ദേവയാനിക്ക്, ഒമ്പതാം ക്ലാസ്സിൽ വെച്ച് പഠനം നിർത്തേണ്ടി വന്നു.
പ്രായപൂർത്തിയായ പെൺകുട്ടികൾ ഒറ്റക്ക് ഏറെ ദൂരം നടന്ന് പോകുന്നത്  പൊതുവേ അന്നത്തെ മാതാപിതാക്കൾക്ക് താൽപര്യമുള്ള കാര്യമായിരുന്നില്ല.
പൊതു പ്രവർത്തനത്തിനിടെ പരിചയപ്പെട്ട, കൃഷ്ണൻ നായരെന്ന വ്യാജപ്പേരിൽ ആലപ്പുഴയിൽ മൊറാഴ കേസിനെത്തുടർന്നു ഒളിവിലിരുന്ന് പാർട്ടിപ്രവർത്തനത്തിന് നേതൃത്വം നൽകിയിരുന്ന, എ വി കുഞ്ഞമ്പുവിനെ കല്യാണം കഴിച്ചു.
അതിന് ശേഷം കരിവെള്ളൂരിലായി താമസം.
വാഗ്ഭടാനന്ദന്റെ നേതൃത്വത്തിലുള്ള ആത്മവിദ്യാസംഘത്തിന്റെ പ്രവർത്തനത്തിൽ ദേവയാനി സ്കൂൾ കാലഘട്ടം മുതൽക്കേ താൽപര്യം കാണിച്ചിരുന്നു.
സംഘം നടത്തിയിരുന്ന സാമൂഹ്യപരിഷ്കരണപ്രവർത്തനങ്ങൾ വിദ്യാർത്ഥിയായിരുന്ന ദേവയാനിയെ വളരെയധികം സ്വാധീനിച്ചിരുന്നു.
ചേച്ചിയുടെ ഭർത്താവായ അയ്യൻപിള്ളയുടെ പ്രോത്സാഹനവും വേണ്ടുവോളമുണ്ടായിരുന്നു, കൂടാതെ പഠനത്തിനു പോകാതെ വീട്ടിലിരിക്കുന്ന സമയമായതിനാൽ സംഘത്തിൽ ചേർന്നു പ്രവർത്തിക്കാൻ യാതൊരു പ്രയാസവുമുണ്ടായിരുന്നില്ല.
വാഗ്ഭാടാനന്ദന്റെ ശിഷ്യനായ ആര്യഭടസ്വാമിയാണ്  ദേവയാനിയെ അത്മവിദ്യാസംഘത്തിലേക്ക് നയിച്ചത്.
വാഗ്ഭടാനന്ദന്റെ ആത്മവിദ്യാ സംഘത്തിന്റെ മുഴുവൻ സമയപ്രവർത്തകനായിരുന്നു ദേവയാനിയുടെ ചേച്ചിയുടെ ഭർത്താവ് അയ്യൻപിള്ള .
ചേട്ടന്റെ സ്വാധീനത്തിൽ ആത്മവിദ്യാ സംഘത്തിന്റെ മഹിളാവിഭാഗം പ്രവർത്തയായി രാഷ്ട്രീയപ്രവർത്തനം തുടങ്ങി.
കുമാരനാശാന്റെ കവിതകൾ, മറ്റ് സ്ത്രീകൾക്ക് ചൊല്ലിക്കൊടുത്ത്, ജാതിരഹിത ചിന്താഗതി സമൂഹത്തിൽ വളർത്തിക്കൊണ്ട് വരാൻ ദേവയാനി ശ്രമിച്ചു.
കുമാരനാശാന്റെ കവിതകളും ആത്മവിദ്യാ സംഘത്തിലെ പ്രവർത്തനപങ്കാളിത്തവും പൊതുപ്രവർത്തനത്തിനുള്ള വലിയ പ്രചോദനം നൽകി.
പതിനഞ്ചു വയസുള്ളപ്പോൾ ആർ. സുഗതൻ പങ്കെടുത്ത യോഗത്തിൽ വച്ച് അമ്പലപ്പുഴ താലൂക്ക് കയറുപിരിത്തൊഴിലാളി യൂണിയൻ എന്ന പേരിൽ സ്ത്രീകളുടെ ഒരു സംഘടന രൂപംകൊള്ളുകയും,ദേവയാനി അതിന്റെ സെക്രട്ടറിയായി തെരഞ്ഞെടുക്കപ്പെടുകയും ചെയ്തു .
അക്കാലത്തു്, കയറു പിരിയ്ക്കുന്ന സ്ത്രീത്തൊഴിലാളികൾ പാടത്ത് പണിയെടുക്കാനും പോയിരുന്നു.
അവർക്ക് രാവിലെ എട്ടുമണി മുതൽ വൈകിട്ട് ആറുമണിവരെ വിശ്രമമില്ലാതെ പണി ചെയ്യേണ്ടിയിരുന്നു .
ഇതിനെതിരായ പ്രതിഷേധത്തിനു് ദേവയാനി  നേതൃത്വം കൊടുക്കുകയും, പിന്നീടതു് കളർകോട് പാടം പണിമുടക്കായി വളരുകയും ചെയ്തു.
കൂലി അഞ്ച് അണ എന്നത് ആറ് "അണ" ആയി വർദ്ധിപ്പിക്കാനും ഉച്ചയ്ക്ക് അര മണിക്കൂർ വിശ്രമമനുവദിപ്പിക്കാനും ആ സമരംകൊണ്ടു കഴിഞ്ഞു.
പ്രശ്നങ്ങൾക്ക് സംഘടിതമായ പ്രവർത്തനത്തിലൂടെ പരിഹാരം കണ്ടെത്താൻ കഴിയുമെന്നും സമരത്തിലൂടെ പാവപ്പെട്ടവന് അവകാശങ്ങൾ പിടിച്ചുപറ്റാനുവുമെന്നു്, ഈ സമരം ദേവയാനിയെ പഠിപ്പിച്ചു.
ഇതു് അവർക്കു് പൊതു പ്രവർത്തനത്തിൽ വലിയ ആത്മവിശ്വാസം നൽകി.
1942 ൽ കോഴിക്കോട്ടു വെച്ചു നടന്ന സംസ്ഥാന മഹിളാ ക്യാമ്പിൽ മറ്റു വനിതാ നേതാക്കൾക്കൊപ്പം പങ്കെടുത്തു.
തന്റെ രാഷ്ട്രീയ വിശ്വാസങ്ങളെ ദൃഢപ്പെടുത്തിയ ഒന്നായിരുന്നു ഈ ക്യാമ്പെന്നായിരുന്നു ദേവയാനി പിന്നീട് അഭിപ്രായപ്പെട്ടത്.
ഈ പഠനക്യാമ്പിനു പോകും മുമ്പാണ് തന്റെ ഭാവി വരനായ കൃഷ്ണൻ നായർ എന്ന എ.വി.കുഞ്ഞമ്പുവിനെ ദേവയാനി പരിചയപ്പെടുന്നത്.
അമ്പലപ്പുഴ താലൂക്കിൽനിന്ന് ചേർത്തലയിലേക്കും , എറണാകുളം , തൃശൂർ എന്നിവിടങ്ങളിലേക്കും ദേവയാനിയുടെ പൊതുപ്രവർത്തന പിന്നീടു് മേഖല വ്യാപിച്ചു.
കൊല്ലത്ത് കശുവണ്ടിത്തൊഴിലാളി യോഗത്തിലും കോട്ടയത്ത് തിരുനക്കര മൈതാനത്തും അവർ പൊതുയോഗങ്ങളിൽ പങ്കെടുത്ത് പ്രസംഗിച്ചു.
പി. കൃഷ്ണപ്പിള്ളയുടെ സ്വാധീനം ഒരു അവരുടെ രാഷ്ട്രീയ കാഴ്ചപാടിനെ ഏറെ സ്വാധീനിച്ചിരുന്നു .
മനുഷ്യമനസ്സിന്റെ മോചനമാണ് കമ്മ്യൂണിസം എന്ന ബോധം ദേവയാനിയിൽ വളരാൻ അതു് സഹായിച്ചു.
അതാണു് അവരെ ഒരു കമ്യൂണിസ്റ്റുകാരിയാക്കി മാറ്റിയതു്.
ഈ സമയത്താണ് കൃഷ്ണൻനായർ ദേവയാനിയെ വിവാഹം ചെയ്യാൻ ആഗ്രഹം പ്രകടിപ്പിക്കുന്നത്.
എന്നാൽ വിവാഹം മൂലം പൊതുപ്രവർത്തനത്തിനു  തടസ്സമുണ്ടാകരുതെന്ന നിർദ്ദേശം, എ.വി. കുഞ്ഞമ്പു കല്യാണത്തിനു് മുമ്പേ മുന്നോട്ടു് വെച്ചു.
1943 ജൂൺ 23 ന് വളരെ രഹസ്യമായിട്ടായിരുന്നു ഇരുവരും തമ്മിലുള്ള വിവാഹം.
വിവാഹം കഴിഞ്ഞ ഉടൻ പോലീസിൽ നിന്നും രക്ഷപ്പെടാൻ എ വി കുഞ്ഞമ്പു മണലൂരിലേക്കു പോയി, ദേവയാനി കോഴിക്കോട്ടേക്കും.
കോഴിക്കോട്ടെ കമ്യൂണിസ്റ്റ് നേതാക്കളുടെ "കമ്യൂൺ" ജീവിതകാലം, ദേവയാനിയെ ഏറെ സ്വാധീനിച്ചു.
"എന്റെ കൈ വിറച്ചു തുടങ്ങിയിരിക്കുന്നു, ഓർമ്മയ്ക്ക് നേരിയ തോതിലെങ്കിലും മങ്ങലേറ്റിരിക്കുന്നു"
— കണ്ണീരു ചോരയും നനഞ്ഞ വഴികൾ എന്ന ആത്മകഥയിൽ നിന്നും
വടക്കേ മലബാറിൽ പോലീസുകാർ കമ്മ്യൂണിസ്റ്റുകാരെ അന്വേഷിച്ചു നടക്കുന്ന സമയം, കുഞ്ഞമ്പുവും , ദേവയാനിയും  പരസ്പരം പിരിയേണ്ടിവന്നു.
ഈ കാലഘട്ടം ദുരിതപൂർണ്ണമായിരുന്നു.
നിറവയറുമായി ബോംബെയിലെ പാർട്ടി ആസ്ഥാനത്തേക്ക് യാത്രതിരിച്ചുവെങ്കിലും, കഠിനമായ ആലസ്യംമൂലം മദ്രാസിൽവെച്ച് യാത്ര അവസാനിപ്പിക്കേണ്ടിവന്നു .
കരിവെള്ളൂരിലേക്ക് വീണ്ടും കുഞ്ഞമ്പുവുമൊത്ത് പോയെങ്കിലും, അവിടെ1946 ഡിസംബർ 20നു  നടന്ന കർഷക സമരത്തിൽ എ വി കുഞ്ഞമ്പുവിന് പോലീസിൽ നിന്നും ബയനറ്റു ചാർജ്ജു മൂലം മാരകമായ പരിക്ക് എൽക്കുകയുണ്ടായി.
കുഞ്ഞമ്പു ജയിലിൽ കിടക്കുന്ന  സമയത്ത് ദേവയാനിയെ സഹായിക്കുന്നവരെല്ലാം പോലീസിന്റെ നോട്ടപ്പുള്ളികളായി മാറി.
ദേവയാനിയെ കാണുമ്പോൾ ആളുകൾ എല്ലാം ഒഴിഞ്ഞുമാറി തുടങ്ങി.
നരകപൂർണ്ണമായ കാലം എന്നാണ് ദേവയാനി തന്നെ ഈ സമയത്തെക്കുറിച്ച് വിശേഷിപ്പിച്ചിരിക്കുന്നത് .
തന്റെ പിഞ്ചുകുഞ്ഞിനെ വീട്ടിൽ ഉറക്കികിടത്തിയിട്ടാണ് ദേവയാനി ജോലിക്കുപോയിരുന്നത്.
കരിവെള്ളൂരിലെ പോലീസ് ഉപദ്രവം സഹിക്കാതെയായപ്പോൾ ദേവയാനി കുഞ്ഞിനേയുംകൊണ്ട് പുന്നപ്രയിലേക്ക് തിരികെപോന്നു.
പക്ഷേ അവിടെവെച്ച് കടുത്ത രോഗം മൂലം ആ കുഞ്ഞ് മരണമടഞ്ഞു .
വർഷങ്ങൾക്കുശേഷം കുഞ്ഞമ്പുവുമൊന്നിച്ച് ദേവയാനി തികച്ചും ശാന്തമായ കരിവെള്ളൂരിലേക്ക് മടങ്ങിപോയി.
തൃശ്ശൂരിലെ സമത പുറത്തിറക്കിയ കെ.ദേവയാനിയുടെ 'ചോരയും കണ്ണീരും നനഞ്ഞ വഴികൾ ' എന്ന ആത്മകഥ അവരുടെ ധീരതയും, സഹനശേഷിയും  പൊതുപ്രവർത്തനത്തിലനുഭവിക്കേണ്ടി വന്ന യാതനകളും തീക്ഷ്ണമായി വിവരിക്കുന്നു.
കേരളത്തിലെ കമ്മ്യൂണിസ്റ്റ് പ്രസ്ഥാനം കടന്നുപോയ മർദ്ദനങ്ങളുടേയും പോരാട്ടങ്ങളുടേയും ചരിത്രംകൂടി ഈ പുസ്തകം പകർന്നു നൽകുന്നുണ്ടു്.
പങ്കെടുത്ത ചില സമരങ്ങൾ കളർകോട് പാടം പണിമുടക്കു് കരിവെള്ളൂർ സമരം അവലംബം
കെ. നാരായണക്കുറുപ്പ് ഇംഗ്ലീഷ് വിലാസം https://ml.wikipedia.org/wiki/K.
_Narayana_Kurup
കേരളത്തിലെ മുൻമന്ത്രിയും കേരളാ കോൺഗ്രസ് നേതാവുമായിരുന്നു കെ. നാരായണക്കുറുപ്പ് (1927 ഒക്ടോബർ 23 - 2013 ജൂൺ 26).
കേരള കോൺഗ്രസിന്റെ സ്ഥാപക നേതാക്കളിൽ ഒരാളുമാണ് ഇദ്ദേഹം.
വിവിധ ഘട്ടങ്ങളിലായി 26 വർഷം നിയമസഭയിൽ അംഗമായി പ്രവർത്തിച്ചിട്ടുണ്ട്.
ഗതാഗത മന്ത്രി, ഡെപ്യൂട്ടി സ്പീക്കർ എന്നീ സ്ഥാനങ്ങൾ വഹിച്ചിരുന്നു.
1954 ൽ വാഴൂർ നിയോജകമണ്ഡലത്തിൽനിന്ന് പി.എസ്.പി. സ്ഥാനാർഥിയായി വിജയിച്ചു.
തുടർന്ന് 1963, 1970, 1977, 1991, 1996, 2001 വർഷങ്ങളിലും നിയമസഭാംഗമായി തിരഞ്ഞെടുക്കപ്പെട്ടു.
കറുകച്ചാൽ പഞ്ചായത്ത് പ്രസിഡന്റായി വളരെക്കാലം പ്രവർത്തിച്ചിരുന്നു.
സി. അച്യുതമേനോൻ , കെ. കരുണാകരൻ , ഏ.
കെ. ആന്റണി , പി.കെ. വാസുദേവൻ നായർ തുടങ്ങിയവർ നയിച്ച നിയമസഭകളിൽ ഗതാഗതം-എക്‌സൈസ് വകുപ്പുകളുടെ ചുമതല നിർവഹിച്ചു.
ഇതിനിടയിൽ ആക്ടിങ് സ്പീക്കർ, പ്രോടെം സ്പീക്കർ എന്നീ സ്ഥാനങ്ങളിലും പ്രവർത്തിച്ചു.
ട്രാവൻകൂർ, മദ്രാസ്, ബോംബെ, പൂനെ സർവകലാശാലകളിൽ പഠനം നടത്തി.
1954 ൽ തിരുകൊച്ചി നിയമസഭയിൽ പ്രജാ സോഷ്യലിസ്റ്റ് പാർട്ടി സ്ഥാനാർഥിയായി തെരഞ്ഞെടുക്കപ്പെട്ടതോടെയാണ് ഇദ്ദേഹം സജീവമായി പൊതുരംഗത്ത് പ്രവേശിക്കുന്നത്.
ഉപതെരഞ്ഞെടുപ്പിലൂടെയാണ് കേരള സംസ്ഥാന രൂപീകരണത്തിനു ശേഷം നിയമസഭാംഗമായത്.
ആരോഗ്യമന്ത്രി വി.കെ. വേലപ്പൻ 1963ൽ മരണമടഞ്ഞതിനെത്തുടർന്നാണ് കോൺഗ്രസ് സീറ്റിൽ മത്സരിച്ചത്.
അടുത്തവർഷം തന്നെ കോൺഗ്രസിൽ നിന്നും മാറി കേരള കോൺഗ്രസ് രൂപീകരണത്തിൽ പങ്കാളിയായി.
1970, 1977 വർഷങ്ങളിൽ വാഴൂരിൽ നിന്നും തിരഞ്ഞെടുക്കപ്പെട്ടു.
1980ൽ വാഴൂരിൽ നിന്നും സ്വതന്ത്രനായി മത്സരിച്ചെങ്കിലും പരാജയപ്പെട്ടു.
മറ്റെല്ലാ തിരഞ്ഞെടുപ്പുകളിലും കോൺഗ്രസ് സീറ്റിലാണ് മത്സരിച്ചിട്ടുള്ളത്.
അടുത്തവർഷം തന്നെ കോൺഗ്രസിൽ തിരികെയെത്തി.
പിന്നീട് പത്തു വർഷത്തിനു ശേഷം മാത്രമാണ് മത്സരത്തിനിറങ്ങിയത്.
വീണ്ടും വാഴൂരിൽ നിന്നു തന്നെ 1991, 1996, 2001 വർഷങ്ങളിൽ വിജയിച്ചു.
1977 മുതൽ 1979 വരെ എക്സൈസ് - ഗതാഗത വകുപ്പ് മന്ത്രിയായി സേവനം ചെയ്തു.
1991 മുതൽ 1996 വരെ ഡെപ്യൂട്ടി സ്പീക്കർ സ്ഥാനം വഹിച്ചു.
കൂടാതെ 53 ദിവസം ആക്ടിങ് സ്പീക്കർ സ്ഥാനം വഹിച്ചു.
2 വർഷം 8 മാസം കൊണ്ട് നാലു സഭകളിൽ മന്ത്രിയായി.
രണ്ടാം അച്യുതമേനോൻ, ഒന്നാം കരുണാകരൻ, ഒന്നാം ആന്റണി, പി. കെ. വി. എന്നീ സഭകളിലായി ഗതാഗത-എക്സൈസ് വകുപ്പുകളുടെ ചുമതല വഹിച്ചു.
കോളജ് അധ്യാപകൻ, അഭിഭാഷകൻ എന്നീ നിലകളിലും പ്രവർത്തിച്ചിട്ടുണ്ട്.
2006ൽ സജീവ രാഷ്ട്രീയത്തിൽ നിന്നും പിൻവാങ്ങി.
1927 ഒക്ടോബർ 23-ന് കെ.പി കൃഷ്ണൻ നായരുടെയും കുട്ടിയമ്മയുടെയും മകനായി ജനിച്ചു.
2013 ജൂൺ 26-ന് അന്തരിച്ചു.
കാഞ്ഞിരപ്പിള്ളി എം.എൽ.എ. പ്രൊഫ. എൻ. ജയരാജ് മകനാണ്.
നാലു പുത്രന്മാരും മൂന്ന് പെണ്മക്കളുമാണുള്ളത്.
ഭാര്യ ലീലാ ദേവി.
കുറിപ്പ് വാഴൂർ മണ്ഡലം പുനക്രമീകരണം നടന്ന് കാഞ്ഞിരപ്പള്ളി മണ്ഡലമായി മാറി.
പുനക്രമീകരണത്തിന്റെ പശ്ചാത്തലം
കേരളത്തിലെ നിയമസഭാ മണ്ഡലങ്ങളുടെ പുനരാലോചനകളും പുനക്രമീകരണങ്ങളും തിരഞ്ഞെടുപ്പ് കമ്മീഷൻ ജനസംഖ്യ, രാഷ്ട്രീയ ഘടകങ്ങൾ, ഭൂപ്രദേശത്തിന്റെ സാഹചര്യങ്ങൾ എന്നിവയെ അടിസ്ഥാനമാക്കി നടത്താറുണ്ട്.
2008-ൽ, ഇത് അടിസ്ഥാനമാക്കി വാഴൂർ നിയമസഭാമണ്ഡലത്തിന്റെ പുനക്രമീകരണം നടന്നു, അതിന്റെ ഭൂരിപക്ഷ ഭാഗങ്ങൾ പുതിയ കാഞ്ഞിരപ്പള്ളി നിയോജക മണ്ഡലത്തിലേക്ക് ഉൾപ്പെടുത്തി.
പുനക്രമീകരണത്തിന്റെ പ്രക്രിയ
വാഴൂർ മണ്ഡലം 1977 മുതൽ 2006 വരെയുള്ള കാലയളവിൽ ഒരു നിയമസഭാ മണ്ഡലമായി നിലനിന്നിരുന്നു.
2008-ലെ പരിധി പുനർനിർണ്ണയത്തിനുശേഷം, വാഴൂർ മണ്ഡലത്തിന്റെ ഭൂരിപക്ഷം പ്രദേശങ്ങളും, ചുറ്റുമുള്ള ചില പ്രദേശങ്ങളും ചേർത്ത് പുതിയ കാഞ്ഞിരപ്പള്ളി നിയോജക മണ്ഡലം രൂപീകരിക്കപ്പെട്ടു.
ഇതിൽ വാഴൂർ, ഏരുമേലി, കവലാംപാറ, കാഞ്ഞിരപ്പള്ളി, പുത്തൻകുരിശ്, ആകൃതി, ഏലിക്കുളം, കൂരാലി, അതിരമ്പുഴ തുടങ്ങിയ പ്രദേശങ്ങൾ ഉൾപ്പെട്ടിരുന്നു.
രാഷ്ട്രീയ പ്രതിഫലനം
പുനക്രമീകരണത്തിനു ശേഷം, കാഞ്ഞിരപ്പള്ളി മണ്ഡലം ശക്തമായ ഒരു രാഷ്ട്രീയവേദിയായി മാറി.
കേരള കോൺഗ്രസ് (എം) പാർട്ടിയുടെ ശക്തമായ സാന്നിധ്യം ഈ പ്രദേശത്തെ സ്വാധീനിച്ചു.
ജോസ് കെ. മാണി, പി. സി. ജോർജ് എന്നിവരുടെ നേതൃത്വത്തിൽ ഈ മണ്ഡലം വളരെയധികം ശ്രദ്ധ നേടുകയും, രാഷ്ട്രീയപരമായ മാറ്റങ്ങൾക്കും വികസന പ്രവർത്തനങ്ങൾക്കും വഴിതെളിയിക്കുകയും ചെയ്തു.
വികസന പ്രവർത്തനങ്ങൾ
പുനക്രമീകരണത്തിന് ശേഷം കാഞ്ഞിരപ്പള്ളി നിയോജക മണ്ഡലത്തിൽ നിരവധി വികസന പ്രവർത്തനങ്ങൾ നടന്നു.
ആരോഗ്യസംരക്ഷണം, വിദ്യാഭ്യാസം, അടിസ്ഥാന സൗകര്യങ്ങൾ എന്നിവയിൽ കൂടുതൽ മടക്കം ഉണ്ട്.
ഏരുമേലി, കാഞ്ഞിരപ്പള്ളി എന്നിവിടങ്ങളിൽ സന്നദ്ധ സംഘടനകളുടെയും, തദ്ദേശ ഭരണകൂടങ്ങളുടെയും സംയുക്ത പ്രവർത്തനങ്ങൾ വികസനത്തിന്റെ നേട്ടത്തിൽ സഹകരിച്ചു.
സാമൂഹ്യരംഗത്തെ മാറ്റങ്ങൾ
പുനക്രമീകരണത്തിനുശേഷം, കാഞ്ഞിരപ്പള്ളി നിയോജക മണ്ഡലത്തിലെ സാമൂഹ്യരംഗത്തും വലിയ മാറ്റങ്ങൾ സംഭവിച്ചു.
വിദ്യാഭ്യാസത്തിനും ആരോഗ്യത്തിനും കൂടുതൽ പ്രാധാന്യം നൽകുകയും, സാമൂഹ്യ ജാഗ്രതയും ജനാധിപത്യ ബോധവും വർദ്ധിപ്പിക്കുകയും ചെയ്തിട്ടുണ്ട്.
ഭാവി ദിശ
പുനക്രമീകരണത്തിൻ്റെ ഫലമായി, കാഞ്ഞിരപ്പള്ളി നിയോജക മണ്ഡലം കൂടുതൽ പ്രാദേശിക പ്രശ്നങ്ങൾക്കും വികസന ലക്ഷ്യങ്ങൾക്കും മുന്നോട്ടു പോകുന്നു.
വിവിധ രാഷ്ട്രീയ പാർട്ടികളുടെ സജീവ പങ്കാളിത്തം, ജനങ്ങളുടെ ആവശ്യങ്ങൾക്കനുസരിച്ച് മാറ്റങ്ങളുണ്ടാക്കുന്നതിൽ സഹകരിക്കുന്നു.
വാഴൂർ മണ്ഡലത്തിന്റെ പുനക്രമീകരണവും കാഞ്ഞിരപ്പള്ളി നിയോജക മണ്ഡലമാക്കുന്നതും അതിന്റെ രാഷ്ട്രീയ, സാമൂഹിക, സാമ്പത്തിക മേഖലകളിൽ ശ്രദ്ധേയമായ മാറ്റങ്ങൾ ഉണ്ടാക്കി.
ഇത്, ജനങ്ങളുടെ ജീവിത നിലവാരം ഉയർത്തുന്നതിലും, സമഗ്ര വികസനം സാധ്യമാക്കുന്നതിലും പ്രധാന പങ്കുവഹിച്ചു.
കെ. നട്‌വർ സിങ്
2004 മുതൽ 2005 വരെ ഇന്ത്യയുടെ
വിദേശകാര്യ വകുപ്പ് മന്ത്രിയായിരുന്ന
പ്രമുഖ നയതന്ത്രജ്ഞനും 
ഇന്ത്യൻ നാഷണൽ കോൺഗ്രസ് പാർട്ടിയുടെ മുതിർന്ന മുൻ നേതാവുമായിരുന്നു കെ.നട്‌വർ സിങ്.
(1931-2024) 1953 മുതൽ 1984 വരെ 
വിവിധ രാജ്യങ്ങളിലെ ഇന്ത്യൻ 
ഹൈക്കമ്മീഷൻ ഉദ്യോഗസ്ഥനായും
ഇന്ത്യൻ അംബാസിഡറായും 
പ്രവർത്തിച്ചിരുന്നു.
1984-ൽ ഇന്ത്യൻ ഫോറിൻ സർവീസിൽ
നിന്ന് രാജിവച്ച സിംഗ് ഇന്ത്യൻ നാഷണൽ കോൺഗ്രസ് പാർട്ടിയിൽ ചേർന്നു.
മൂന്ന് തവണ കേന്ദ്രമന്ത്രി,
രണ്ട് തവണ ലോക്സഭാംഗം,
ഒരു തവണ രാജ്യസഭാംഗം എന്നീ
നിലകളിലും പ്രവർത്തിച്ചിട്ടുണ്ട്.
രാജസ്ഥാനിലെ ഭരത്പൂർ ജില്ലയിലെ ഒരു ജാട്ട് കുടുംബത്തിൽ ഗോവിന്ദ് സിംഗിൻ്റെയും
പ്രയാഗ് കൗറിൻ്റെയും മകനായി 1931 മെയ് 16ന് ജനനം.
അജ്മീർ മയോ കോളേജ്,
ഗ്വാളിയോർ സിന്ധ്യ സ്കൂൾ എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം നേടിയ നട്‌വർ സിംഗ്
ഡൽഹി സെൻ്റ് സ്റ്റീഫൻസ് കോളേജിൽ
നിന്ന് ബിരുദവും കേംബ്രിഡ്ജ് യൂണിവേഴ്സിറ്റിയിൽ നിന്ന് 
ബിരുദാനന്തര ബിരുദവും നേടി.
1953 ബാച്ച് ഇന്ത്യൻ ഫോറിൻ സർവീസ് ഉദ്യോഗസ്ഥനായി ഔദ്യോഗിക ജീവിതം തുടങ്ങിയ സിംഗ് 1956 മുതൽ 1958 വരെ
ചൈനയിലും 1961 മുതൽ 1966 വരെ
ന്യൂയോർക്ക് സിറ്റിയിലും യൂണിസെഫ്
എക്സിക്യൂട്ടീവ് ബോർഡിലെ ഇന്ത്യൻ
പ്രതിനിധിയായിരുന്നു.
1966-ൽ പ്രധാനമന്ത്രിയുടെ ഓഫീസിലെ 
ഐഎഫ്എസ് ഉദ്യോഗസ്ഥനായിരുന്ന
സിംഗ് 1971 മുതൽ 1973 വരെ
പോളണ്ടിലെ ഇന്ത്യൻ അംബാസിഡർ ആയിരുന്നു.
1973 മുതൽ 1977 വരെ
ബ്രിട്ടനിൽ ഡപ്യൂട്ടി ഹൈക്കമ്മീഷണർ,
1977-ൽ സാംബിയയിൽ ഇന്ത്യൻ ഹൈക്കമ്മീഷണർ, 1980 മുതൽ 1982 വരെ പാക്കിസ്ഥാനിലെ ഇന്ത്യൻ അംബാസിഡർ, 1982 മുതൽ 1984 വരെ
ഭാരതത്തിൻ്റെ വിദേശകാര്യ വകുപ്പ് 
സെക്രട്ടറി എന്നീ സ്ഥാനങ്ങളിൽ
പ്രവർത്തിച്ചിരുന്നു.
1984-ൽ പത്മഭൂഷൺ പുരസ്കാരം ലഭിച്ചു.
1984-ൽ ഐഎഫ്എസ് ഉപേക്ഷിച്ച് ഇന്ത്യൻ നാഷണൽ കോൺഗ്രസ് പാർട്ടിയിൽ ചേർന്നു.
1984-ലെ ലോക്‌സഭ തിരഞ്ഞെടുപ്പിൽ 
രാജസ്ഥാനിലെ ഭരത്പൂർ മണ്ഡലത്തിൽ നിന്ന് ഇന്ത്യൻ നാഷണൽ കോൺഗ്രസ് പാർട്ടി ടിക്കറ്റിൽ ലോക്സഭാംഗമായ
സിംഗ് 1984-1989-ലെ രാജീവ് ഗാന്ധി
മന്ത്രിസഭയിലെ ഖനന വകുപ്പ് സഹമന്ത്രിയായും വിദേശകാര്യ വകുപ്പ് സഹ മന്ത്രിയായും പ്രവർത്തിച്ചു.
1989-ൽ ഉത്തർ പ്രദേശിലെ മഥുര സീറ്റിൽ നിന്നും ലോക്സഭയിലേക്ക് മത്സരിച്ച് പരാജയപ്പെട്ടു.
1991-ലെ ലോക്‌സഭ 
തിരഞ്ഞെടുപ്പിൽ രാജീവ് ഗാന്ധി 
വധത്തിലെ സഹതാപതരംഗം ആഞ്ഞടിച്ചതിനെ തുടർന്ന്
ഇന്ത്യൻ നാഷണൽ കോൺഗ്രസ് വൻ ഭൂരിപക്ഷത്തിൽ വീണ്ടും കേന്ദ്രത്തിൽ 
അധികാരത്തിൽ തിരിച്ചെത്തി.
രണ്ട് വർഷത്തെ ഇടവേളക്ക് ശേഷം
1991-ൽ കോൺഗ്രസ് വീണ്ടും കേന്ദ്രഭരണത്തിൽ അധികാരത്തിൽ വന്നപ്പോൾ സിംഗ് ലോക്‌സഭാംഗമായിരുന്നില്ല.
1991 മുതൽ 1996 വരെ
ഇന്ത്യയുടെ പ്രധാനമന്ത്രിയായിരുന്ന മുതിർന്ന കോൺഗ്രസ് നേതാവായിരുന്ന
പി.വി.നരസിംഹ റാവുമായുള്ള
അഭിപ്രായ വ്യത്യാസത്തെ തുടർന്ന്
സിംഗ് 1991-ൽ 
തന്നെ കോൺഗ്രസ് പാർട്ടി വിട്ട്
പുതിയ പാർട്ടി രൂപീകരിച്ചു.
1998-ൽ സോണിയ ഗാന്ധി കോൺഗ്രസ് പാർട്ടിയുടെ അധ്യക്ഷയായപ്പോൾ 
കോൺഗ്രസിൽ തിരിച്ചെത്തി.
1998-ലെ ലോക്‌സഭ തിരഞ്ഞെടുപ്പിൽ
ഭരത്പൂർ മണ്ഡത്തിൽ നിന്ന് വീണ്ടും
ലോക്സഭാംഗമായി.
2002-ൽ രാജസ്ഥാനിൽ നിന്നും
രാജ്യസഭാംഗമായി തിരഞ്ഞെടുക്കപ്പെട്ടു.
2004-ൽ ഒന്നാം യു.പി.എ സർക്കാരിൽ
വിദേശ കാര്യ വകുപ്പ് മന്ത്രിയായി സ്ഥാനമേറ്റ സിംഗിന് ഇറാക്കുമായിട്ടുള്ള എണ്ണക്ക് പകരം ഭക്ഷണം പദ്ധതി അഴിമതിയുമായി ബന്ധപ്പെട്ട്
ഒന്നാം മൻമോഹൻ സിംഗ്
മന്ത്രിസഭയിൽ നിന്ന് 2006-ൽ രാജി വയ്ക്കേണ്ടി വന്നു.
തുടർന്ന് കോൺഗ്രസ് പാർട്ടിയിൽ നിന്ന്
സസ്പെൻ്റ് ചെയ്യപെട്ട സിംഗ്
2008 വരെ കേന്ദ്ര മന്ത്രിസഭയിലെ 
വിദേശകാര്യ വകുപ്പിൽ
വകുപ്പില്ലാ മന്ത്രിയായി തുടർന്നു.
2008-ൽ കോൺഗ്രസ് വിട്ടു.
തുടർന്ന് ബിഎസ്പിയിൽ ചേർന്നെങ്കിലും
നാല് മാസത്തിന് ശേഷം ബിഎസ്പിയിൽ
നിന്ന് പുറത്താക്കപ്പെട്ടു.
2008-ൽ രാജ്യസഭ കാലാവധി കഴിഞ്ഞതിനെ തുടർന്ന് ബിഎസ്പി
ടിക്കറ്റിൽ വീണ്ടും രാജ്യസഭയിൽ എത്താനുള്ള പദ്ധതിയും പുറത്താക്കലോടെ
അവസാനിച്ചു.
തുടർന്ന് ആത്മകഥ രചനയിൽ മുഴുകിയ
സിംഗിൻ്റെ ആത്മകഥ 2014-ൽ 
പ്രസിദ്ധീകരിക്കപ്പെട്ടു.
വൺ ലൈഫ് ഈസ് നോട്ട് ഇനഫ് എന്നതായിരുന്നു ആത്മകഥയുടെ പേര്.
കോൺഗ്രസ് അധ്യക്ഷയായിരുന്ന
സോണിയ ഗാന്ധിയ്ക്കും
മകൻ രാഹുൽ ഗാന്ധിയ്ക്കും
മുൻ പ്രധാനമന്ത്രി ഡോ. മൻമോഹൻ സിംഗിനുമെതിരെയുള്ള 
നിശിതമായ വിമർശനങ്ങൾ ഉയർത്തിയ ആത്മകഥ ആ സമയത്ത് വിവാദങ്ങൾ സൃഷ്ടിച്ചിരുന്നു.
പുസ്തകങ്ങൾ A Legacy of Nehru : A Memorial Tribute My China Diary (1956-1988) One Life is Not Enough (Autobiography) മരണം
വാർധക്യ സഹജമായ അസുഖങ്ങൾക്ക് 
ചികിത്സയിൽ തുടരവെ 93-മത്തെ
വയസിൽ ഹരിയാനയിലെ ഗുരുഗ്രാമിലെ
സ്വകാര്യ ആശുപത്രിയിൽ വെച്ച് 
അന്തരിച്ചു.
കെ. നാരായണൻ
കെ. നാരായണൻ എന്ന പേരിലുള്ള മറ്റുള്ളവരെക്കുറിച്ചറിയാൻ ദയവായി കെ. നാരായണൻ (വിവക്ഷകൾ) കാണുക.
മലയാള സിനിമയിലെ ആദ്യക്കാല  എഡിറ്ററും സംവിധായകനുമാണ് കെ നാരായണൻ .
1953 മുതൽ ഈ മലയാള സിനിമയിൽ രംഗത്തുള്ള അദ്ദേഹം 200ലധികം സിനിമകൾ എഡിറ്റ് ചെയ്തിട്ടുണ്ട്.
രാഗം , നാത്തൂൻ എന്നീ ചലച്ചിത്രങ്ങളുടെ കലാസംവിധായകനുമായിരുന്നു.
തൃശ്ശൂരിൽ നന്ദിപുരത്ത് തൈക്കാട്ടു വീട്ടിൽ കണ്ണൻ നായരുടെയും കല്യാണിയമ്മയുടെയും മകനായി 1933ൽ ജനിച്ചു.
പിതാവ് റയിൽവേ ജീവനക്കാരനായതുകൊണ്ട് മദ്രാസിലാണ് പഠിച്ചത്.
ഹൈസ്കൂളിൽ വച്ച് പഠനം നിർത്തി.
ഭാര്യ സരോജിനി.
1947ൽ ശങ്കറിന്റെ കീഴിൽ ചിത്രസംയോജനം പഠിക്കാൻ തുടങ്ങി.
കന്നഡത്തിൽ സദാരമ ആണ് ആദ്യമായി സ്വതന്ത്രമായി ചിത്രസംയോജനം നിർവ്വഹിച്ചത്.
1953ൽ ആശാദീപമാണ് ആദ്യ മലയാള ചിത്രം.
1976( അനുഭവം ),1980 ( അങ്ങാടി , ഒരിക്കൽകൂടി ),1981( തുഷാരം , അഹിംസ ),1985,വർഷങ്ങ്ലിൽ മികച്ച ചിത്രസംയോജകനുള്ള കേരള സംസ്ഥന അവാർഡ് ലഭിച്ചിട്ടുണ്ട്.
ചിത്രസംയോജനം ക്ര.
ശശി 177 വർത്തമാനകാലം 1990 ലിബേർട്ടി ബഷീർ ഐ വി ശശി 178 നമ്മുടെ നാട്‌ 1990 പി വി ആർ കുട്ടി മേനോൻ കെ സുകു 179 മിഥ്യ 1990 സീമ ഐ വി ശശി 180 സുന്ദരിമാരെ സൂക്ഷിക്കുക 1990 എം.പി. രാമചന്ദ്രൻ കെ. നാരായണൻ 181 ഭൂമിക 1991 ചിത്തിരശ്രീ ഐ വി ശശി 182 നീലഗിരി 1991 കെ ജി രാജഗോപാൽ ഐ വി ശശി 183 ഇൻസ്പെക്ടർ ബൽറാം 1991 ലിബേർട്ടി ബഷീർ ഐ വി ശശി 184 അപാരത 1992 ഐ വി ശശി ഐ വി ശശി 185 കള്ളനും പോലീസും 1992 വി ബി കെ മേനോൻ ഐ വി ശശി 186 ഒരു കൊച്ചു ഭൂമികുലുക്കം 1992 മണി മല്യത്ത് ചന്ദ്രശേഖരൻ 187 അർത്ഥന 1992 എൽ വി പ്രസാദ് ഐ വി ശശി 188 ജാൿപോട്ട്‌ 1993 ജോളി സേവ്യർ ജോമോൻ 189 യാദവം 1993 പി നന്ദകുമാർ ഗീതാഞ്ജലി നന്ദകുമാർ ജോമോൻ 190 ദേവാസുരം 1993 വി ബി കെ മേനോൻ ഐ വി ശശി 191 ചുക്കാൻ 1994 തമ്പി കണ്ണന്താനം തമ്പി കണ്ണന്താനം 192 കർമ്മ 1995 രാജു മാത്യു ജോമോൻ 193 രജപുത്രൻ 1996 ദിനേശ് പണിക്കർ ഷാജൂൺ കാര്യാൽ 194 അനുഭൂതി 1997 ചക്രവർത്തിനി ഫിലിം കോർപ്പറേഷൻ ഐ വി ശശി 195 വർണ്ണപ്പകിട്ട് 1997 ജോകുട്ടൻ ഐ വി ശശി 196 ഉണ്ണിമായ 2000 പി മൊഹമ്മദ് ഹനീഫ എ കെ ജയൻ പൊതുവാൾ 197 തനിയെ 2007 കെ സി ചാക്കോ ബാബു തിരുവല്ല 198 മുട്ടായി കള്ളനും മമ്മാലിയും 2019 ലേഖ അംബുജാക്ഷൻ അംബുജാക്ഷൻ നമ്പ്യാർ സംവിധാനം ക്ര.
ചിത്രം വർഷം നിർമ്മാണം 1 കാലചക്രം 1973 എ. രഘുനാഥ് 2 നാത്തൂൻ 1974 കെ അബ്ദുള്ള എം ഓ ദേവസ്യ 3 മത്സരം 1975 ജൂലിയറ്റ് പ്രൊഡക്ഷൻ 4 ബീന 1978 തൃക്കുന്നപ്പുഴ വിജയകുമാർ 5 സുന്ദരിമാരെ സൂക്ഷിക്കുക 1990 എം.പി. രാമചന്ദ്രൻ അവലംബം ബാഹ്യകണ്ണികൾ
കെ. ജി. ശങ്കരപ്പിള്ളയുടെ കവിതകൾ
കെ.ജി. ശങ്കരപ്പിള്ള 1969 മുതൽ1996 വരെ രചിച്ച കവിതകളുടെ സമാഹാരമാണ് കെ. ജി. ശങ്കരപ്പിള്ളയുടെ കവിതകൾ .
ഈ കൃതിക്ക് 1998-ലെ കേരള സാഹിത്യ അക്കാദമി പുരസ്കാരം ലഭിക്കുകയുണ്ടായി.
കെ. ദാമോദരൻ(ചിത്രകാരൻ) ഇംഗ്ലീഷ് വിലാസം https://ml.wikipedia.org/wiki/K.
കേരളീയനായ ചിത്രകാരനായിരുന്നു കെ. ദാമോദരൻ (25 ജനുവരി 1934 - 15 ജൂൺ 2020).
സ്വദേശത്തും വിദേശത്തും നിരവധി പ്രദർശനങ്ങൾ നടത്തി.
തലശ്ശേരി സ്വദേശിയായ ദാമോദരൻ ശാസ്ത്രത്തിൽ ബിരുദമെടുത്ത ശേഷമാണ് കലാവിദ്യാഭ്യാസത്തിനായി മദ്രാസ് കോളജ് ഓഫ് ആർട്സ് ആൻഡ് ക്രാഫ്റ്റ്സിൽ ചേരുന്നത്.
കെ..
സി. എസ്. പണിക്കരുടെ കീഴിൽ ആയിരുന്നു പഠനമാരംഭിച്ചത്.
ഒപ്പം പഠിച്ച പ്രമുഖ ചിത്രകാരി ടി.കെ. പത്മിനിയെ 1968ൽ വിവാഹം കഴിച്ചു.
പദ്മിനി പക്ഷേ 1969–ൽ മരണപ്പെട്ടു.
പദ്മിനിയുടെ മരണശേഷം ‍ഡൽഹി കേന്ദ്രീകരിച്ചു പ്രവർത്തിച്ചു.
കെ. ദാമോദരൻറെ കലാ ജീവിതത്തിൽ മൂന്ന് ഘട്ടങ്ങൾ കാണാം: 1960-1966 : പ്രകൃതി , മനുഷ്യരൂപം, ഛായാചിത്രങ്ങൾ , സ്റ്റിൽ ലൈഫ്  മുതലായവ അടിസ്ഥാനമാക്കിയുള്ള സ്റ്റഡി.
1966-1974 : മനുഷ്യരൂപം, പക്ഷി-മൃഗങ്ങൾ മുതലായവയെ അടിസ്ഥാനമാക്കി ധാരാളം ഇമേജറികൾ ഉപയോഗിച്ചുള്ള രചനകൾ,  'നിയോപ്രിമിറ്റീവ്' കലയുടെ സ്വാധീനത്തിലുള്ള ഒരിനം ഇമേജറി.
1974-ന് ശേഷം: 'അമൂർത്ത കല'
കെ.സി.എസ് ശിഷ്യനായിരുന്നെങ്കിലും ചോഴമണ്ഡലത്തിന്റെ പ്രത്യയശാസ്ത്രത്തോട് ദാമോദരന് താത്പര്യമുണ്ടായിരുന്നില്ല.
കലാകാരൻമാർ കൂട്ടം കൂടി ജീവിക്കുന്നത് ആത്യന്തികമായ കിടമത്സരങ്ങളിൽ ചെന്ന് പതിക്കാൻ മാത്രമേ സഹായിക്കൂ എന്നായിരുന്നു അദ്ദേഹത്തിന്റെ നിലപാട്.
പദ്മിനിയുടെ മരണശേഷം ഡൽഹിയിൽ താമസം തുടങ്ങിയ അദ്ദേഹം രാജ്യത്തിനകത്തും പുറത്തും അനവധി പ്രദർശനങ്ങൾ നടത്തിയിട്ടുണ്ട്.
കേരള ലളിത കലാ അക്കാദമി അവാർഡ്, തമിഴ്നാട് സർക്കാർ അവാർഡ്, സാഹിത്യ കലാ പരിഷത്ത് അവാർഡ് തുടങ്ങി ഒട്ടേറെ ബഹുമതികൾ ലഭിച്ചിട്ടുണ്ട്.
അവലംബം ↑ https://www.artprice.com/artist/268567/k-damodaran/biography ↑ അമൂർത്തതയിലേക്ക് ഒരു സ്മൃതിയാത്ര, ജോണി എം.എൽ, ചന്ദ്രിക ആഴ്ചപ്പതിപ്പ് ജൂൺ 2020 ↑ സർഗ്ഗയാനം, എം.എൽ. ജോണി ↑ https://www.manoramaonline.com/news/latest-news/2020/06/15/artist-k-damodaran-passed-away.html
ഗുലാബ് ചന്ദ് കടാരിയ
2024 മുതൽ പഞ്ചാബ്-ചണ്ഡിഗഢ് ഗവർണറായി തുടരുന്ന രാജസ്ഥാനിൽ നിന്നുള്ള മുതിർന്ന ബി.ജെ.പി നേതാവാണ് ഗുലാബ്ചന്ദ് കടാരിയ.
( ജനനം: 13 ഒക്ടോബർ 1944) 2023 മുതൽ 2024 വരെ ആസ്സാം ഗവർണർ,
ഒൻപത് തവണ രാജസ്ഥാൻ നിയമസഭാംഗം, മൂന്നു തവണ സംസ്ഥാന കാബിനറ്റ് വകുപ്പ് മന്ത്രി, രണ്ട് തവണ നിയമസഭയിലെ പ്രതിപക്ഷ നേതാവ്, ഒരു തവണ ലോക്സഭാംഗം, ബി.ജെ.പി സംസ്ഥാന അധ്യക്ഷൻ, ബി.ജെ.പി ദേശീയ പ്രവർത്തക സമിതി അംഗം എന്നീ നിലകളിലും പ്രവർത്തിച്ചിട്ടുണ്ട്.
രാജസ്ഥാനിലെ രജ്പുത്താനയിലെ രജസ്മൗണ്ടിൽ ഹുക്മി ചന്ദ് കടാരിയയുടേയും ലാഹരിഭായിയുടേയും മകനായി 1944 ഒക്ടോബർ 13ന്‌ ജനനം.
പ്രാഥമിക വിദ്യാഭ്യാസത്തിന് ശേഷം
സുഖന്ദ യൂണിവേഴ്സിറ്റിയിൽ നിന്ന് പി.ജിയും നിയമബിരുദവും നേടി.
അധ്യാപകനായാണ് ഔദ്യോഗിക ജീവിതമാരംഭിച്ചത്.
1960-ൽ ആർ.എസ്.എസ് അംഗമായതോടെയാണ് രാഷ്ട്രീയത്തിലെത്തുന്നത്.
ആദ്യം ജനതാ പാർട്ടിയിലും പിന്നീട്
ജനതാ പാർട്ടി പലതായി പിളർന്നപ്പോൾ
ബി.ജെ.പിയിലും അംഗമായി.
യുവമോർച്ചയിലൂടെ ബി.ജെ.പി നേതൃനിരയിലെത്തി.
ഒൻപത് തവണ നിയമസഭാംഗമായും മൂന്നു തവണ സംസ്ഥാന കാബിനറ്റ് വകുപ്പ് മന്ത്രിയായും ഒരു തവണ ലോക്സഭാംഗമായും പ്രവർത്തിച്ച കടാരിയ 2023 മുതൽ
2024 വരെ ആസ്സാം ഗവർണറായിരുന്നു.
നിലവിൽ 2024 മുതൽ പഞ്ചാബ് ചണ്ഡിഗഢ് ഗവർണർറായി തുടരുന്നു.
പ്രധാന പദവികളിൽ 2024-തുടരുന്നു : പഞ്ചാബ്-ചണ്ഡിഗഢ് ഗവർണർ 2023-2024 : ആസ്സാം ഗവർണർ 2019-2023 : നിയമസഭയിലെ പ്രതിപക്ഷ നേതാവ് 2018-2023 : നിയമസഭാംഗം, ഉദയ്പ്പൂർ 2014-2018 : സംസ്ഥാന ആഭ്യന്തര വകുപ്പ് മന്ത്രി 2013 : നിയമസഭയിലെ പ്രതിപക്ഷ നേതാവ് 2013 : നിയമസഭാംഗം, ഉദയ്പ്പൂർ 2008 : നിയമസഭാംഗം, ഉദയ്പ്പൂർ 2004-2008 : സംസ്ഥാന ആഭ്യന്തര വകുപ്പ് മന്ത്രി 2003 : നിയമസഭാംഗം, ഉദയ്പ്പൂർ 1999-2000 : ബി.ജെ.പി, സംസ്ഥാന പ്രസിഡന്റ് 1998 : നിയമസഭാംഗം, ബന്ദ്രി സദ്രി 1993 : നിയമസഭാംഗം, ബന്ദ്രി സദ്രി 1986-1993 : ബി.ജെ.പി, സംസ്ഥാന ജനറൽ സെക്രട്ടറി 1980-1985 : ബി.ജെ.പി, സംസ്ഥാന സെക്രട്ടറി 1980 : നിയമസഭാംഗം, ഉദയ്പ്പൂർ 1977-1980 : യുവമോർച്ച, സംസ്ഥാന വൈസ് പ്രസിഡന്റ്, ജനറൽ സെക്രട്ടറി 1977 : നിയമസഭാംഗം, ഉദയ്പ്പൂർ 1975-1977 : എ.ബി.വി.പി, സംസ്ഥാന സെക്രട്ടറി 1971-1977 : ആർ.എസ്.എസ്, നഗർ കാര്യവാഹ് 1961-1977 : ആർ.എസ്.എസ്, കാര്യകർത്ത 1960 : ആർ.എസ്.എസ് അംഗം അവലംബങ്ങൾ
ഗുലാബ് ബായ് ഇംഗ്ലീഷ് വിലാസം https://ml.wikipedia.org/wiki/Gulab_Bai
ഗുലാബ് ജാൻ എന്നറിയപ്പെടുന്ന ഗുലാബ് ബായ് (1926–1996), നൗതങ്കിയുടെ ഇന്ത്യൻ സ്റ്റേജ് പാട്ടുകാരി ആയിരുന്നു.
പരമ്പരാഗത സംഗീത നാടകത്തിലെ ആദ്യത്തെ വനിതാ കലാകാരിയായായ അവരെ അതിന്റെ മുൻ‌നിര വക്താവായി കണക്കാക്കപ്പെടുന്നു.
വിജയം കൈവരിച്ച നൗതങ്കി ട്രൂപ്പായ ഗ്രേറ്റ് ഗുലാബ് തിയേറ്റർ കമ്പനിയുടെ സ്ഥാപകയായിരുന്നു അവർ.